《明皇春宫按乐图》
元代·龙从云

华清宫殿春沈沈，宫门杨柳垂黄金。玉环新度霓裳曲，曲声酣黄君王心。

融融污体生春困，芙蓉露白桃花嫩。可怜飞燕在昭阳，李白文章有遗恨。

树头花暖莺啼早，满院嫔妃总含笑。门外千官进入朝，三郎沈醉不知晓。

渔阳回首飘胡尘，花钿委地徒沾巾。

作者简介：名一作云从。元永新人，字子高。负经济才。曾入江浙左丞杨完者幕府，为都事，历官福建儒学副提举。性旷达，工诗歌，后居慈溪，僦屋临溪上，日钓其中，名钓鱼轩。有《钓鱼轩诗集》。